OBRAZAC 1



Naručilac: Javno preduzeće za upravljanje morskim dobrom Crne Gore

Broj iz evidencije postupaka javnih nabavki: 0204 – 3435/5

Redni broj iz Plana javnih nabavki: 117

Budva, 28.10.2022. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Javno preduzeće za upravljanje morskim dobrom Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

IZVOĐENJE RADOVA NA REKONSTRUKCIJI JAVNE RASVJETE, OPŠTINA HERCEG NOVI

Predmet nabavke se nabavlja:

**🗹 kao cjelina**

🞎 po partijama

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

**🗹** **Procijenjena vrijednost predmeta nabavke bez zaključivanja okvirnog sporazuma**:

**🗹 kao cjeline je 181.818,18 €**.

Obrazloženje razloga zašto predmet nabavke nije podijeljen na partije:[[6]](#footnote-6)

Izvođenje predmetnih radova je neophodno izvesti i završiti u kontinuitetu kao jedinstvenu cjelinu.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Zajednička nabavka se sprovodi za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **NE.**

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Centralizovana nabavka se sprovodi za\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **NE.**

**NAČIN SPROVOĐENJA ELEKTRONSKE AUKCIJE**

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija). **NE.**

**ELEKTRONSKI KATALOG**

Elektronski katalog sastavlja ponuđač u skladu s tehničkim specifikacijama i u formi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **NE.**

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

🞎 Varijante ponude su dozvoljene.

**REZERVISANA NABAVKA**

🞎 Da

🗹 Ne

Vrsta i uslovi rezervisane nabavke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **NAČIN UTVRĐIVANJA EKVIVALENTNOSTI**

Nije primjenljivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

🞎 Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu garanciju za dobro izvršenje ugovora za slučaj povrede odnosno neizvršenja ugovorenih obaveza u iznosu od 10 % od vrijednosti ugovora. Garancija za dobro izvršenje ugovora treba da važi 10 dana duže od roka izvršenja ugovora (rok izvršenja predmetnih radova i rok za uvođenje izvođača radova u posao). U slučaju opravdanog prekoračenja roka, ponuđač čija ponuda bude izabrana kao najpovoljnija dužan je da, na zahtjev Naručioca, prije isteka roka važenja, produži Garanciju za dobro izvršenje ugovora. U Garanciji je potrebno navesti da je bezuslovna i plativa na prvi poziv. Garancija ne može da sadrži dodatne uslove za isplatu, kraće rokove od onih koje odredi Naručilac, manji iznos od onog koji odredi Naručilac. Garancija za dobro izvršenje ugovora dostavlja se na iznos sa uračunatim PDV-om.

🞎 Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu avansnu garanciju, za avansno plaćanje u iznosu ugovorenog avansa, sa rokom važenja 10 dana dužim od roka izvršenja ugovora (rok izvršenja predmetnih radova i rok za uvođenje izvođača radova u posao). U Garanciji je potrebno navesti da je bezuslovna i plativa na prvi poziv. U slučaju opravdanog prekoračenja roka, ponuđač čija ponuda bude izabrana kao najpovoljnija dužan je da, na zahtjev Naručioca, prije isteka roka važenja, produži avansnu garanciju. Ako ponuđač sa kojim bude zaključen ugovor ne produži avansnu garanciju, Naručilac će aktivirati istu. Naručilac će aktivirati avansnu garanciju i u slučaju jednostranog raskida ugovora. U slučaju sporazumnog raskida ugovora Naručilac će vratiti avansnu garanciju ponuđaču sa kojim bude zaključen ugovor, a ponuđač sa kojim bude zaključen ugovor je dužan izvršiti povraćaj uplaćenog avansa.

🞎 Ponuđač čija ponuda bude izabrana kao najpovoljnija je dužan da dostavi garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi, u iznosu od 5 % od vrijednosti ugovora, sa rokom važenja 10 dana dužim od garantnog roka. Ova garancija mora da je bezuslovna i plativa na prvi poziv Naručioca. Izabrani ponuđač je dužan da nakon primopredaje predmetnih radova dostavi Naručiocu bezuslovnu i plativu na prvi poziv garanciju za otklanjanje nedostataka u garantnom roku. Ako izabrani ponuđač ne dostavi garanciju za otklanjanje nedostataka u garantnom roku Naručilac će aktivirati garanciju za dobro izvršenje ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

1) odnos cijene i kvaliteta

🗹 najniža ponuđena cijena broj bodova 80

🗹 kvalitet broj bodova 20

Komisija za sprovođenje postupka javne nabavke će vrednovati ponude po kriterijumu ekonomski najpovoljnija i to na način da će 80 bodova određivati najniže ponuđena cijena (C) i 20 bodova određivaće kvalitet (Q).

Ponuđač sa najvećim brojem bodova (C + Q) će biti izabran kao najpovoljniji.

1. Najniža ponuđena cijena (C) (80 bodova)

Podkriterijum najniže ponuđena cijena iskazuje se na način što se najniže ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova (80 bodova) i to po formuli:

(C)= C1 / C2 x 80

C- Broj bodova

C1- Najniža ukupna ponuđena cijena

C2 - Ponuđena cijena

1. Kvalitet (Q) 20 bodova

Podkriterijum kvalitet iskazuje se kroz:

Kvalifikacije i iskustvo ovlašćenog inženjera koji će rukovoditi građenjem objekta u cjelini (20 bodova).

Ponuđač dokazuje parametar kvalitet na način što će dostaviti potvrdu nadležnog organa ili ovlašćene organizacije, odnosno pravnog lica (investitora, naručioca posla) kojom potvrđuje da ovlašćeni inženjer koji će rukovoditi građenjem objekta u cjelini ima predviđene kvalifikacije i iskustvo na istim ili sličnim poslovima tokom prethodnih godina, ali ne duže od pet godina, računajući i godinu u kojoj je započet postupak javne nabavke, a koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen, odnosno da je ovlašćeni inženjer radovima rukovodio kvalitetno, u skladu sa važećim propisima i standardima i uz poštovanje ugovorenog roka za izvođenje radova.

Pod istim poslovima podrazumjeva se izvođenje radova na rekonstrukciji javne rasvjete, a za koje vrijednost izvedenih radova iznosi minimalno 5.000,00 eura bez uračunatog PDV-a.

Pod sličnim poslovima podrazumjeva se izvođenje radova na izgradnji javne rasvjete, a za koje vrijednost izvedenih radova iznosi minimalno 5.000,00 eura bez uračunatog PDV-a.

Maksimalni broj bodova dobija ponuda ponuđača koji ima najveći broj potvrda kako je to definisano prethodnim stavom, a ostale ponude dobijaju proporcionalno broj bodova po formuli:

Q=Nj / Nmax x 20

Gdje je:

Q - Broj bodova

Nj - broj potvrda

Nmax - najveći broj potvrda

1. **JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 23.11.2022. godine do 13:00 sati.

Otvaranje ponuda održaće se dana 23.11.2022. godine u 13 sati (preko Elektronskog sistema javnih nabavki, koji omogućava automatsko otvaranje ponuda).

Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi ul. Popa Jola Zeca bb, Budva;
* preporučenom pošiljkom sa povratnicom na adresi ul. Popa Jola Zeca bb, 85310 Budva,

radnim danima od 08:00 do 16:00 sati, izuzev u periodu od 11:30 do 12:00 sati, zaključno sa danom 23.11.2022. godine do 13:00 sati.

Javno otvaranje garancija ponuda održaće se dana 23.11.2022. godine u 13 sati, u prostorijama Naručioca na adresi ul. Popa Jola Zeca bb, Budva.

Napomena: - U skladu sa Uputstvom ponuđačima za sačinjavanje i podnošenje ponude, koje je sastavni dio Pravilnika o sadržaju ponude u postupku javne nabavke („Službeni list Crne Gore“ broj 071/20, 009/21), utvrđeno je, između ostalog, da se Garancija ponude dostavlja naručiocu u originalu u posebnoj koverti sa jasno navedenim nazivom ponuđača, nazivom predmeta nabavke, brojem tenderske dokumentacije i tekstom „ne otvaraj prije javnog otvaranja ponuda, osim ako garancija ponude nije dostavljena putem ESJN-a i koja je potpisana elektronskim potpisom“.

1. **USLOVI ZA AKTIVIRANJE GARANCIJE PONUDE**[[7]](#footnote-7)

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

**🗹 ne**

🞎 da

Dio tenderske dokumentacije koji se odnosi na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sadrži tajne podatke i isti se može preuzeti od službenika za javne nabavke naručioca od strane lica koje podnese pisano punomoćje ovlašćenog lica zainteresovanog lica da može u ime zainteresovanog lica preuzeti taj dio tenderske dokumentacije i izjavu ovlašćenog lica zainteresovanog lica da će preuzeti dio tenderske dokumentacije biti čuvan i štićen u skladu sa Zakonom o tajnosti podataka.

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

**Obaveze Naručioca**

Naručilac se obavezuje da:

* Izvođača radova uvede u posao u roku od maksimalno 15 dana od dana zaključenja Ugovora, a sve shodno radnom nalogu;
* da ponuđaču sa kojim bude zaključen ugovor dostavi tehničku i drugu dokumentaciju kojom raspolaže, potrebnu za izvođenje predmetnih radova;
* da imenuje ovlašćeno lice ispred Naručioca koje će vršiti stručni nadzor nad izvođenjem radova kao i Komisiju za pregled i primopredaju radova;
* da prati izvođenje predmetnih radova;
* da vrši uredno plaćanje ponuđaču sa kojim bude zaključen ugovor prema dinamici shodno prihvaćenoj ponudi i zaključenom ugovoru.

**Obaveze Izvođača radova**

Izvodjač je dužan da:

* predmetne radove izvede stručno i kvalitetno držeći se svih pravila i standarda, koji važe za ugovorene vrste radova, a posebno u skladu sa Zakonom o planiranju prostora i izgradnji objekata ("Službeni list Crne Gore", br. 064/17, 044/18, 063/18, 011/19, 082/20);
* da organizuje gradilište na način kojim će se obezbijediti pristup lokaciji, nesmetani saobraćaj i zaštita okoline za vrijeme trajanja građenja;
* organizaciju i priključenje gradilišta na instalacije električne energije, vodovoda, kanalizacije, PTT, obezbeđuje sam i o svom trošku;
* da imenuje ovlašćenog inženjera koji će rukovoditi građenjem objekta u cjelini, shodno Zakonu o planiranju prostora i izgradnji objekata i shodno dostavljenoj ponudi;
* da ovlašćeni inženjer koji će rukovoditi građenjem objekta u cjelini, bude svakodnevno prisutan na objektu na kojem se izvode radovi;
* da radove koji su predmet Ugovora izvede na način i u roku preciziranim dostavljenom ponudom;
* radove vrši u obimu i na način koji je ponudio, u skladu sa predmjerom radova iz tenderske dokumentacije;
* ugovorene radove vrši preko imenovanih ovlašćenih inženjera, te da u slučaju eventualne spriječenosti, zbog bolesti, prestanka radnog odnosa ili oduzimanja licence ili ovlašćenja, a uz saglasnost Naručioca imenuje drugog ovlašćenog inženjera, odnosno ovlašćeno lice i o tome obavijesti Naručioca pismenim putem;
* da obezbijedi dokaze o kvalitetu izvedenih radova, odnosno ugrađenih materijala i ugrađene opreme, izdate od strane ovlašćene organizacije u vezi sa izvođenjem predmetnih radova;
* da o svom trošku otkloni sva oštećenja nastala njegovom krivicom Naručiocu i trećim licima;
* blagovremeno dostavlja privremene i okončanu situaciju Naručiocu, po kojim će se izvršiti plaćanje u ugovorenom roku. Situacije moraju biti ovjerene od strane ovlašćenog lica koje vrši stručni nadzor;
* da po završenim radovima povuče sa gradilišta svoje radnike, ukloni preostali materijal, opremu, sredstva za rad, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove);
* dostavi potrebnu atestnu dokumentaciju u toku izvođenja radova, i to za sav materijal prije ugradnje, a za izvedene radove nakon završetka istih;
* u vezi sa građenjem predmetnog objekta uredno i po propisima vodi propisanu gradilišnu dokumentaciju;
* da vrši i druge obaveze predviđene ovim ugovorom.

Ponuđač sa kojim bude zaključen ugovor je dužan da prije uvođenja u posao dostavi Naručiocu Rješenje o imenovanju ovlašćenih inženjera u skladu sa Zakonom o planiranju prostora i izgradnji objekata. Ponuđač sa kojim bude zaključen ugovor je dužan da imenovanje ovlašćenih inženjera izvrši u skladu sa dostavljenom Ponudom.

Do promjene ovlašćenog inženjera u odnosu na imenovanje dostavljeno u ponudi može doći samo za slučaj nastupanja okolnosti na koje ponuđač sa kojim bude zaključen ugovor nije mogao da utiče i uz saglasnost Naručioca.

Predložena zamjena ovlašćenog inženjera mora da ispunjava minimum kvalifikacija inženjera koji se zamjenjuje.

Ako Ponuđač sa kojim bude zaključen ugovor ne imenuje ovlašćene inženjere u skladu sa zahtjevima iz prethodna dva stava, Naručilac će aktivirati garanciju za dobro izvršenje ugovora i jednostrano raskinuti ugovor.

Kontrolu nad izvođenjem ugovorenih radova vršiće ovlašćeno lice ispred Naručioca.

Ako u toku izvođenja radova dođe do promjene ovlašćenog lica ispred Naručioca, Naručilac će o tome obavijestiti Izvođača radova.

Pregled i primopredaju izvedenih radova vršiće imenovana Komisija Naručioca.

**Ugovorena kazna**

Ako Izvođač radova bez krivice Naručioca ne završi radove koji su predmet ovog ugovora u ugovorenom roku, dužan je Naručiocu platiti na ime ugovorene kazne penale 2,0%o (dva promila) od ugovorene cijene radova za svaki dan prekoračenja ugovorenog roka završetka radova. Visina ugovorene kazne ne može preći 5% od ugovorene cijene radova.

U slučaju da Ponuđač sa kojim bude zaključen ugovor zadocni sa ispunjenjem, NARUČILAC ima pravo da zahtijeva i ispunjenje obaveze i ugovornu kaznu. NARUČILAC se obavezuje da zahtijeva ugovornu kaznu zbog zadocnjenja ako je primio ispunjenje obaveze, sa obavezom, da bez odlaganja obavijesti Ponuđača sa kojim bude zaključen ugovor da zadržava svoje pravo na ugovornu kaznu.

Ako NARUČIOCU nastane šteta zbog prekoračenja ugovorenog roka završetka radova u iznosu većem od ugovorene kazne, tada je Ponuđač sa kojim bude zaključen ugovor dužan da plati NARUČIOCU pored ugovorene kazne i iznos naknade štete koji prelazi visinu ugovorene kazne, kao i pravo NARUČIOCA je da zahtijeva razliku do potpune naknade štete.

**Produžetak roka izvršenja radova**

Ugovorone strane mogu odložiti početak radova ili bilo koje aktivnosti u sklopu radova, kao i produžiti datum završetka radova, ukoliko za to postoje opravdani razlozi (vremenske prilike, nepredviđene situacije, zabrana gradnje) bez dodatnih troškova.

Naručilac će, u zavisnosti od opravdanosti razloga za podnošenje zahtjeva za produženje roka, odlučiti o produženju datuma završetka radova odmah po donošenju pismenog zahtjeva ponuđača sa kojim bude zaključen ugovor sa obrazloženjem.

Ako ponuđač sa kojim bude zaključen ugovor ne podnese zahtjev produženja roka za izvođenje radova ili ga ne podnese blagovremeno, predviđeni datum završetka radova neće se mijenjati.

**Viša sila**

Ukoliko poslije zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vreme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nijesu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

**Raskid ugovora**

Naručilac će raskinuti ugovor o javnoj nabavci ako:

1) nastupi neki razlog koji predstavlja osnov za obavezno isključenje iz člana 108 Zakona o javnim nabavkama („Službeni list CG“, br. 074/19);

2) izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;

3) se bitnom izmjenom mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;

4) se bitnom izmjenom značajno povećava obim ugovora;

5) dođe do promjene privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 Zakona o javnim nabavkama („Službeni list CG“, br. 074/19);

6) Izvođač radova ne nabavi, isporuči i ugradi robu koja je u skladu sa karakteristikama definisanim predmetnom tenderskom dokumentacijom i prihvaćenom ponudom Izvođača radova;

7) prilikom realizacije ugovora Izvođač radova ne dostavi Naručiocu tehničku dokumentaciju kojom će dokazati da kvalitet ponuđenog materijala i opreme odgovara zahtijevanim tenderskom dokumentacijom;

8) Izvođač radova napusti radove ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;

9) ne izvršava svoje obaveze u rokovima i na način predviđen ugovorom o javnoj nabavci;

10) u posao uvede firmu koja se u ponudi ne pojavljuje kao ponuđač, član zajedničke ponude, ili kao podugovarač radova.

Izvođač će jednostrano raskinuti Ugovor ako Naručilac ne plaća Izvođaču u rokovima i na način predviđen Ugovorom.

Ugovor se raskida pisanom izjavom koja se dostavlja drugoj ugovornoj strani. U izjavi mora biti naznačeno po kom osnovu se Ugovor raskida.

Ugovorne strane mogu dogovoriti sporazumni raskid Ugovora u slučaju da zajednički procijene da se Ugovor ne može realizovati u predviđenim rokovima i na predviđen način.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

**Podugovaranje**

Ponuđač sa kojim bude zaključen ugovor o javnoj nabavci može tokom izvršenja ugovora o javnoj nabavci uz saglasnost Naručioca, da:

1) zamijeni podugovarača za dio ugovora o javnoj nabavci koji je prethodno zaključio sa podugovaračem;

2) angažuje jednog ili više novih podugovarača čiji ukupni udio ne može biti veći od 30% vrijednosti ugovora o javnoj nabavci bez PDV-a;

3) preuzme izvršenje dijela ugovora o javnoj nabavci koji je prethodno zaključio sa podugovaračem.

**Izmjene ugovora**

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

**Ostale odredbe**

Ugovor o javnoj nabavci koji je zaključen uz kršenje antikorupcijskog pravila u smislu člana 38 stav 3 Zakona o javnim nabavkama („Službeni list CG“, br. 74/19) ništav je.

Za sve što nije regulisano ovim Ugovorom neposredno se primjenjuju odredbe Zakona o obligacionim odnosima i drugih pozitivnih propisa.

Ovaj Ugovor stupa na snagu danom ovjere zavodnim pečatom Naručioca, nakon potpisa obije ugovorne strane.

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno.

Sve sporove koji nastanu u vezi ovog Ugovora rješavaće Privredni sud u Podgorici.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**



1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)